钦定古今图书集成/明伦汇编/闺媛典/第199卷 > 董成祥妻陈氏
## 钦定古今图书集成/明伦汇编/闺媛典/第199卷 > 董成祥妻陈氏

按《贵池县志》：陈氏，董成祥妻。成祥随父模训导徽州，
没于学舍。陈抚二稚子，殡夫而祝之曰：“俟儿成立，能
负土，即与同穴矣。”模迁绵竹令，氏从焉。长子殇，复迁
象州武宣。模死于粤，氏奉姑扶榇归，训子三彝。三彝
初不敢言，葬父凡三十年，始营松楸，事未竣而氏卒，
竟如其祝云。